ઇન્ડિયા ટુડેને આપેલ ઇન્ટરવ્યુમાં કમલ હસને કહ્યું હતું કે, વર્તમાન પરિસ્થિતિમાં રાજકારણ દલદલ સમાન છે, જેને સાફ કરવાની ખૂબ જરૂર છે. રાજકારણમાં ઝંપલાવતા પહેલાં મારે પૂરતી તૈયારી કરવાની જરૂર છે, આ માટે હું લોકો સાથે મુલાકાત કરી રહ્યો છું. કમલ હસનને જ્યારે પૂછવામાં આવ્યું કે, રાજકારણમાં પ્રવેશવાનો વિચાર તેમને ક્યાંથી આવ્યો? તો તેમણે જણાવ્યું કે, મેં મારો પ્રથમ મત નાંખ્યો, ત્યારે જ રાજકારણમાં પ્રવેશ કરી લીધો હતો, પરંતુ તેની અધિકૃત જાહેરાત હવે કરી રહ્યો છું.